กูรูชี้กลุ่มนิคมอุตสาฯปี 59 กำไรปกติฟื้นตัวตามรายได้ขายที่ดิน-ดอกเบี้ยจ่ายลดลง
กลุ่มนิคมอุตสาหกรรมกำไรปกติปี 59 จะเติบโต 35% เทียบช่วงเดียวกันของปีก่อนตามการฟื้นตัวของรายได้ขายที่ดิน และมีดอกเบี้ยจ่ายที่ลดลง ทั้งนี้เราคงมุมมอง NEUTRAL ต่อกลุ่มนิคมฯจากแนวโน้มการขายทีดิน ที่คาดอยู่เพียงระดับปกติในช่วงปี 58-60 โดยเราคงคำแนะนำ BUY ต่อ AMATA จาก story เฉพาะตัวที่เด่น

2 ธ.ค. 2558

บล.โนมูระ พัฒนสิน ระบุในบทวิเคราะห์ (2 ธ.ค.) ว่ามีมุมมอง Slightly negative ต่อรายงานกำไรปกติกลุ่มนิคมอุตสาหกรรมใน ไตรมาส 3/58 ที่ 783 ล้านบาท (-14% เทียบช่วงเดียวกันของปีก่อน, -46% เทียบไตรมาสก่อนหน้า) ต่ำกว่าที่ตลาดคาด
 ซึ่งสาเหตุหลักมาจากรายได้จากการขาย และส่วนแบ่งกำไรฯ ที่น้อยกว่าคาด โดยกำไรปกติที่ลดลงเทียบช่วงเดียวกันของปีก่อน มาจากแรงฉุดของค่าใช้จ่ายคงที่ของกลุ่มที่เพิ่มขึ้นภายหลังการควบรวมกิจการ ส่วนกำไรปกติที่ลดลงเทียบไตรมาสก่อนหน้า มาจากส่วนแบ่งกำไรฯ ในส่วนของ HEMRAJ ที่ลดลงเป็นหลัก
อย่างไรก็ตามเราคาดกำไรปกติไตรมาส 4/58 จะเติบโตเทียบไตรมาสก่อนหน้า จากการขายทรัพย์ฯ ที่เข้ามา แต่หากเทียบช่วงเดียวกันของปีก่อนยังไม่สดใส เนื่องจาก GPM กลุ่มลดลงตามสัดส่วนที่ดินรับรู้รายได้ที่มี GPM สูงที่ลดลง 
นอกจากนี้เราคาดกำไรปกติกลุ่ม ปี 59 จะเติบโต 35% เทียบช่วงเดียวกันของปีก่อนตามการฟื้นตัวของรายได้ขายที่ดิน และมีดอกเบี้ยจ่ายที่ลดลง ทั้งนี้เราคงมุมมอง NEUTRAL ต่อกลุ่มนิคมฯจากแนวโน้มการขายทีดิน ที่คาดอยู่เพียงระดับปกติในช่วงปี 58-60 โดยเราคงคำแนะนำ BUY ต่อ AMATA จาก story เฉพาะตัวที่เด่น